Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 728

1. évfolyam Fejlesztési feladatok – Tananyag Zenei ismeretek, a hangszerkezelés fejlesztése – Mondókák, gyermekdalok, gyermekjátékok, népdalok, táncok (szóval, énekelve, játszva, táncolva), illetve ezek kísérete énekkel, tapssal, dobogással, dobbal, gardonnal. – A mozgás, a ritmus, a dallam és az anyanyelv összefüggései. – A magyar népzenében jellemzõ ritmusfordulatok megtanítása (egyenletes–, nyújtott– és élés ritmus valamint a szinkópa). – Kamarazene – ritmust adó eszközökkel, hangszerekkel. Követelmény A tanuló ismerjen meg minél több gyermekdalt, népdalt. Legyen képes – alapfokon – tájékozódni nyelvünk, dalaink, hangszeres zenénk ritmusvilágában. Az év végi vizsga ajánlott anyaga – Gyermekjátékok, táncok. – Ének és ritmikus mozgás – ritmuskísérettel (10–15 dallam, illetve mondóka). – Kamarazene ritmusadó eszközökkel, hangszerekkel (kanál, fakalapács, búgattyú, kereplõ, kanna, köcsögduda, dob, gardon).

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes